Q=11	C=0	SS=0	LS=11	PS=0	DC=0	LC=0	SD=0	BS=2	G0=1	G1=1	G2=1	DLID=ber_Latn	BODY=Algérie Presse Service - Actualité à la Une Tawakla isallen n Lezzayer - Abbaẓ n wacḥal n yemdanen d tuḍḍfa n tesmekta meɣɣren n tɣawsiwin ay d-yettwakren\nVous êtes ici : Amugger»TIMETTI»Abbaẓ n wacḥal n yemdanen d tuḍḍfa n tesmekta meɣɣren n tɣawsiwin ay d-yettwakren\ndimanche, 04 février 2018 10:55\nLEZZAYER TAMANEƔT – Ubẓen yimeẓla n tɣellist taɣelnawt, seg melmi kan yernu deg temnaḍin n tmurt yemgerraden, acḥal n yemdanen imeckuken am wakken ay ḍḍfen tasmekta meɣɣren n tɣawsiwin ay d-yettwakren d yifarisen yettwagedlen, ɣef wakken ay d-tenna Tmehla Tamatut n Tɣellist Taɣelnawt deg yiwen n welɣu.\nImeẓla n temsulta n tlisa n Unafag Agraɣlan n Houari Boumediene (Lezzayer Tamaneɣt) ubẓen 3 n yemdanen yesɛan gar 30 d 60 n yiseggasen, yernu ḍḍfen ɣer-sen 99.000 n wuṛuten deg wakud aydeg imdanen-a llan tteddun ad ffɣen seg tmurt deg waffugen n Air Algerie akken ad ddun ɣer tmura tiwerdaniyin.\nDeg twilayt n Leɣwaṭ, ssawḍen yiferdisen n tferqet tajrimant n temsulta taɣedmant ad d-rren yiwet n tkeṛṛust yettwakren yernu ubẓen 3 n yemdanen yesɛan gar 27 d 43 n yiseggasen s wemyalel d yimeẓla n tɣellist n twilayin n Tbeskert d Txencelt.\nSeg yidis niḍen, tubeẓ temsulta n Um Lebwaqi sin n yemdanen imeckuken yernu terra-d tiɣawsiwin yettwakren aydeg llan yesɣunen n wureɣ. Deffir ma tfuk tsestant, ɛeddan yemdanen-a deg ccṛeɛ.\nDeg Txencelt, tubeẓ tferqet n unadi d tgermant n tɣellist n twilayt, sin n yemdanen wuɣur ufan 10 n yikilugṛamen n tehyufin ay llan tteddun ad ten-ssettin yernu ɛeddan sin-a n yemdanen deg ccṛeɛ.\nSeg yidis niḍen, ubẓen yiɣalen n temsulta n twilayt n Mɛeskeṛ, yiwen n wemdan yekkan i 70 n yiseggasen, yernu d win ay ufan yetteg tiḥḥerga d yiḥeckulen yernu yessamas Leqran. Ubẓen daɣ 5 n yemdanen ay yellan yid-s, am wakken ay d-ufan daɣ tiwlafin n yemdanen ur yettwaɛeqlen d tesmekta n 56.000 n yidinaṛen.\nLu: 21 fois\tDernière modification le dimanche, 04 février 2018 11:00\nUgar di taggayt-agi : « Wehṛan: assedrem n uẓeḍḍa n yemsettiyen n lkif ay yettmahalen deg temnaḍin yemgerraden n tmurt Wehṛan: assiẓer n yiwen n umetthum s sin n yiseggasen n tkurmut ɣef teylit n yemrigen »